વર્ધાઃ મહારાષ્ટ્રના વર્ધા જિલ્લાના પુલગાંવ સ્થિત લશ્કરના સૌથી મોટા શસ્ત્ર ડેપો – સેન્ટ્રલ એમ્યુનિશન ડેપોમાં મોડી રાત્રે ૨-૦૦ વાગ્યાની આસપાસ આગ લાગતાં લશ્કરના બે અધિકારીઓ અને ૧૮ જવાનો સહિત ૨૦નાં મોત થયાં છે. આ અકસ્માતમાં લશ્કરના ચાર અધિકારીઓ અને ૧૭ જવાનો ઘાયલ પણ થયા છે. શસ્ત્ર ભંડારમાં ભયાનક આગ લાગતાં આજુબાજુના ૬થી ૭ ગામોને ખાલી કરાવાયાં છે અને ૧,૦૦૦થી વધુ લોકોને સલામત સ્થળે ખસેડવામાં આવ્યા છે.